Descriptio. 
Mas adultus veste nuptiali: Dorsum, caput, gula, pectoris antica pars et remigum 
tectrices parvae cum tibiae pennis atro -viridia, nitore laete viridi, metallico. Pectoris fascia an- 
gusta et uropygium violaceo -metallica. Abdomen e croceo laete citrinum, nitoris expers, crisso 
albido. Remiges supra obscure brunneae, subtus cinereae, mediae margine tenui pallido. Rectrices 
supra atrae nitore caeruleo, subtus nitore nullo, mediae duae valde elongatae, fdiformi- lineares, 
duas lineas latae, apice rotundatae, parum dilatatae, rectae. Iris fusca. R.ostrum pedesque nigra. 
Femina: Dorsum, caput et uropygium dilute brunnea, interdum linea pallida supra ocu- 
los, valde obsoleta. Remiges obscure brunneae, marginibus pennarum pallidis, subtus cinerascentes. 
Cauda nigricante -fusca, pennis duabus mediis non elongatis, fuscis, pallide marginatis. Gula cum 
iugulo et pectoris antica parte e flavido et griseo albicat. Pectus postica, tibiae et abdomen 
citrina; crissum albidum. Uropygium dorso concolor, aut nebula flavida incerta varium. Iris 
fusca. Rostrum pedesque fuscescente -nigra. 
Mas iuvenis feminam exacte refert, colore parumper laetiore a peritis interdum distinguitur. 
Color metallicus viridis in gula, iugulo, tibiis et interscapulio primum emergit. Una cum uro- 
pygii colore metallico -violaceo caudae pennae mediae longiores prodeunt, primoque anno lioc 
fieri, me bene expertum esse credo. 
Apud omnes cauda rotundata et rostrum margine (tomio) antica denticulatum, postica 
glabrum deprehenditur. Lingua filiformis, apice bifida, nec pilosa, ante rostrum protendi potest. 
Nares liberae laterales sub lobulo membranaceo pulvinato supero. 
Vita: Marem raro sine femina offendimus, interdum, nec raro, in singulis arboribus utrius- 
que sexus copiam et iuveniles aves adultis mixtas vidimus, ut vel gregariae dicendae essent. 
Florentes Acaciarum arbores maxime amant ob insectorum copiam; Calotropidis procerae fruti- 
ces saepe adeunt ob nidi materiam conquirendam. Nidum Martio struunt. Asclepiadearum (Ca- 
lotropidis procerae) seminum coma, Camelorum, Equorumque pili proiecti et aranearum telae 
texendo nido plurimam materiam praebent. Saepe Acaciarum flores sicci admixti sunt. Ramis 
debilibus nidus affigitur, pendulus, cylindricus; bursam refert apertura laterali superne. Ova 
tenera, alba, tria, 'iH” longa, 5’" lata, altero fine rotundata, altero subacuta. Nidum et ova Re- 
rolinum misimus, ubi servantur. Undatim et saltatorie volat. 
Cantus maris admodum gratus bene modulatus et varius, si paullo fortior esset, eximius 
foret. Perterritus aufugiens cum ingrato stridore avolat, quo felem iuvenem fere imitatur. Ea- 
dem similitudo Ruppellio audita est. Sonum: Dschiael Dschiae! repetit. Femina praeter istum 
ingratum sonum, quod cantet, non habet. Relationi de cantu, quae Francofurti Ruppellio 
autoptae adscribitur error inesse debet. Mas horulas integras nos saepissime delectavit. Talis 
colorum, alacritatis et dulcissimi cantus coniuncta luxuria eo usque nobis inaudita fuit et nuptiali 
veste superbientis amasii splendorem femina colorum sua morumque simplicitate augere visa est. 
Insectis vescitur eorumque fragmenta in stomacho invenimus. Marem et feminam anato- 
micis characteribus, non observatione vitae sola, evicimus. 
Varietatem distinctam et graviusculam non vidimus, nec monstrum, specimina vero ultra 
centum examinavimus. 
&Sl 
0 
